Andrzej Roczniok (śl. Andrzyj Roczniok, rodz. 29 października 1958 we Zobrzu) - ślōnski polityker. Jedyn ze zwolynnikōw Ślōnzokōw kej nacyji. Lider Zwiōnzku Ludności Ślōnskij Nacyje (pl. Związek Ludności Narodowości Śląskiej) ôd 2002. Ôrganizacyjo je niylegalno we Polsce. Dziołoł we Solidarności a Ruchu Autōnōmije Ślōnska. We 2007 doprowadzōł do prziznanio ślōnskij godce kodu ISO 639-3 "szl". Dzyńki czymu powstoła na tyn przikłod Ślōnsko Wikipedyjo. Uważo, aże Ślōnsk powiniyn ôbchōdzić krzest niy we 966, jak Polsko, nale we 863. Bōł jednym ze tworcōw PolBLUL (pl. Unia Języków Regionalnych i Mniejszościowych w Polsce) we 2003 we Gdańsku. Je ôdnogōm EBLUL-e. Podug dokumyntacyje polskij ôrganizacyje rzōndowyj IPN we latach 1978-1981 bōł agyntym kōmunistycznych służb bezpieczyństwa ô mianie „Arocszebla”. We 2005 przipōmnioł ô Kōncyntracyjnych Ôbozach we Auszwicu po styczniu 1945. Podug niygo ze sztyrech, dwa bōły Polske. Pozostałe bōły Sowiecke. We 2008 wzywoł do uznanio przez Polsko samostanowiynio Abchazyje a Połedniowyj Osetyji. We 2013 wyrychtował list do ambasadora Rusyji we Polsce, coby Władimir Putin nie kerowoł raketōw we Ślōnsk. Bōł tyż wyrychtowany tekst we kerym stało co Ślōnsk trefił do Polski wbrew woli Ślōnzokōw. Serwis Niezależna.pl wyrychtował wtynczos artikel, we kerym ôskarżył Rocznioka, aże je agyntym.